Anita Protti

Et Anita Protti wohd jebohre aam 4. Aujoß em Johr 1964 en Losann en de Schwäjz un wohr em vörrejje Johondert norren Schpochtleren. Et woh aktiev en de Leischtatlehtek un ed hät vör allem beim 400-Mehterhördelouf opongk. Domet wohr et Aanfangs der 1990-er Johre aan der Spez vun der Wält.

Ävver en der Johre drop häddet Moläste an der Achillesverse krääje un kunnt nit mieh methalde. Esu werk et hück em Berohv als Sekretähren un ojaneseert Fehrije för Schpochtslück.

 Medallje 
 1989 de brongße Medallje en de Halleeuroppameisterschafte
 1990 de selver Medallje en de Leischtatlehtekeuropameisterschaffte en Split
 1991 der 6. Plaz en de Leischtatlehtekwältmeisterschaffte en Tokkejo
 1991 de brongße Medallje en de Hallewältmeisterschaffte

 Rekorde 
 400-Mehterhördelouf en 54,25 Sekonde aam 29. Aujoß 1991 en Tokkejo, och ene Schweizer Rekochd
 400-Mehterlouf en 51,32 Sekonde aam 19. Septämber 1990 en Losann, och ene Schweizer Rekochd
 800-Mehterlouf en 1:59,98 Menotte aam 12. Aujoß 1990 en Langethal

Saachjrupp:Berof (Sport)
Saachjrupp:Frau